แผนลงทุน 5 ปี (ปี 2565-2570) ของ OR แบ่งตามกลุ่มธุรกิจหลักได้อย่างไบ้าง
หลังจาก คุณจิราพร ขาวสวัสดิ์ ซีอีโอคนแรกของ บริษัท ปตท. น้ำมันและการค้าปลีก จำกัด (มหาชน) หรือ OR เกษียณอายุการทำงานไปเมื่อวันที่ 30 กันยายน 2565 จากนั้น OR ได้ประกาศรับสมัครบุคคลเพื่อเข้ารับคัดเลือกดำรงตำแหน่งซีอีโอ

เมื่อวันที่ 23 พฤศจิกายน 2565 คณะกรรมการ OR ได้มีมติเห็นชอบให้ คุณดิษทัต ปันยารชุน ดำรงตำแหน่งประธานเจ้าหน้าที่บริหาร OR ตามที่คณะกรรมการสรรหาประธานเจ้าหน้าที่บริหาร บริษัทฯ ได้เสนอชื่อและเห็นชอบการกำหนดค่าตอบแทน สิทธิประโยชน์อื่น และร่างสัญญาจ้างผู้บริหารในตำแหน่งประธานเจ้าหน้าที่บริหารบริษัทฯ ตามลำดับ  โดยกระทรวงการคลังได้พิจารณาแล้วเห็นชอบค่าตอบแทน สิทธิประโยชน์อื่น และร่างสัญญาจ้างผู้บริหารในตำแหน่งประธานเจ้าหน้าที่บริหารบริษัทฯ ตามที่กล่าวมาแล้ว หลังจากนี้ OR จะดำเนินการลงนามสัญญาจ้างผู้บริหารในตำแหน่งประธานเจ้าหน้าที่บริหารบริษัทฯ และแต่งตั้ง คุณดิษทัต ปันยารชุน ให้ดำรงตำแหน่งประธานเจ้าหน้าที่บริหารของบริษัทฯ ต่อไป ประสบการณ์การทำงานในตำแหน่งปัจจุบันของคุณดิษทัต 22 มิ.ย. 2563 – ปัจจุบัน กรรมการบริหารความเสี่ยง บริษัท พีทีที โกลบอล เคมิคอล จำกัด (มหาชน)
22 ต.ค. 2561 – ปัจจุบัน กรรมการ บริษัท พีทีที โกลบอล เคมิคอล จำกัด (มหาชน)
1 ต.ค. 2561 – ปัจจุบัน รองกรรมการผู้จัดการใหญ่ หน่วยธุรกิจการค้าระหว่างประเทศ บริษัท ปตท. จำกัด (มหาชน)
11 พ.ย. 2555 – ปัจจุบัน ประธานกรรมการ บริษัท ปตท. ค้าสากล จำกัด คุณวุฒิการศึกษา
– ปริญญาตรี Social Science มหาวิทยาลัยศิลปากร
– ปริญญาโท Political Science, National University, San Diego ประเทศสหรัฐอเมริกา
– ปัจจุบันอายุ 57 ปี OR เปิดแผนลงทุน 5ปี กว่าแสนล้าน การเข้ามารับตำแหน่งซีอีโอคนใหม่ของคุณดิษทัต ปันยารชุน มีบทบาทสำคัญในการบริหารแผนลงทุน OR ตามที่คณะกรรมการได้อนุมัติแผนลงทุน 5 ปี (ปี 2565-2570) ไว้แล้วจำนวน 101,486 ล้านบาท ภายใต้วิสัยทัศน์ “Empowering All Toward Inclusive Growth หรือเติมเต็มโอกาส เพื่อทุกการเติบโต ร่วมกัน” โดยมีกลยุทธ์การเติบโตแบบ Outside –In Growth ใช้ประโยชน์จากจุดแข็งของ OR อาทิ เครือข่ายสถานีบริการน้ำมัน เครือข่ายร้านค้าต่าง ๆ (Physical Platform) ควบคู่กับ Digital Platform เพื่อสร้างคุณค่าร่วมกันกับพันธมิตรทางธุรกิจ ก่อให้เกิด “Inclusive Growth Platform” ในการส่งต่อโอกาสให้กับผู้ประกอบการทุกขนาดเติบโตไปพร้อมกับ OR ตามแผนลงทุน 5 ปี แบ่งตามกลุ่มธุรกิจหลักดังนี้ – Mobility 31,355.1 ล้านบาท สัดส่วน 30.9% – Lifestyle 33,861.7 ล้านบาท สัดส่วน 33.3% – Global 16,410.3 ล้านบาท สัดส่วน 16.2% – Innovation & New Business 19,859.7 ล้านบาท สัดส่วน 19.6% การลงทุนของ OR เพื่อรักษาความเป็นผู้นำในประเทศไทยในธุรกิจที่เกี่ยวข้องกับน้ำมัน (Oil Ecosystem) มุ่งเน้นสู่การใช้พลังงานสะอาดผ่านการลงทุนขยายเครือข่ายสถานีชาร์จรถยนต์ไฟฟ้า EV Station PluZ ท้ังในและนอก สถานีบริการ PTT Station อีกทั้งเพิ่มความแข็งแกร่งในธุรกิจ Café Amazon รวมทั้งหาโอกาสทางธุรกิจเพื่อตอบโจทย์ All Lifestyles สร้างการเติบโตในต่างประเทศผ่านการขยายเครือข่ายไปยังประเทศใหม่ๆ ร่วมลงทุนกับพันธมิตรที่มีศักยภาพ (Asset-Light Growth) ในตลาดใหม่ และยังแสวงหาธุรกิจใหม่ (OR new S-curve ) เพื่อสนับสนุนต่อยอดในธุรกิจปัจจุบัน สร้างการเติบโตอย่างยั่งยืน
แผนลงทุน 5 ปี (ปี 2565-2570) ของ OR แบ่งตามกลุ่มธุรกิจหลักดังนี้

– Mobility 31,355.1 ล้านบาท สัดส่วน 30.9%

– Lifestyle 33,861.7 ล้านบาท สัดส่วน 33.3%

– Global 16,410.3 ล้านบาท สัดส่วน 16.2%

– Innovation & New Business 19,859.7 ล้านบาท สัดส่วน 19.6%